section_heading: Američki građanski rat
paragraph_text: Beauregard je bio jedan od 8 generala Konfederacije. Prvi Beauregardov zadatak kao generala Konfederacije bilo je zapovjedanje snagama u gradu Charlestonu u Južnoj Karolini. Tu je Beauregard 12. travnja 1861. napao utvrdu Fort Sumter, što se označava kao početak Američkog građanskog rata. Beauregard je sudjelovao, zajedno s Josephom Egglestonom Johnstonom, u prvoj bitci kod Bull Runa, 21. srpnja 1861. U bitci kod Shiloha, 6. – 7. travnja 1862., Beauregard je preuzeo zapovjedništvo nad vojskom Konfederacije nakon smrti generala Alberta Sidneya Johnstona.